کرج شهری تهرانین ۲۰ km غربین‌ده، البورز داغلارینین اَتیین‌ده یئرلشیر. اراضی‌سی ۲٫۴۵۲ km² اوْلان شهر ایلبیل بؤیویه‌رک تهرانا داها دا یاخینلاشیر. کرج البورز داغ سیل‌سیله‌سینین اتیین‌ده یئرلشیر و اؤلکه‌نین موهوم نقلیات قووشاغی‌دیر. منظره‌لی داغ طبیعتینه مالیک کرج اؤلکه‌نین سۆرعتله آرتان صنایع شهری‌دیر. شهره یاخین بیر نئچه داغ کورورتو یئرلشیر. کرج‌ده عئینی زامان‌دا کلاسیک شرق و، اساساً مرکزده، مۆعاصیر آوروپا مئمارلیق نومونه‌لری ایله قارشیلاشماق اولار. بورادا بیر نئچه نفوذلو تدریس موس‌سی‌سه‌سی ده وار. شهرده گزینتی و استراحت اۆچون چوخ‌لو پارک و خیابان وار. کرج‌ده چوخ‌لو سای‌دا گؤرمه‌لی یئر وار، خصوصی ایله سونونجو شاهین بؤیوک باجی‌سینین سیفاریشی ایله ۱۹۶۶ ایلده تیکیله‌ن میرواری سارای دقتی جلب ائدیر. بون‌دان باشقا شهرده، ایندی کند تصروفاتی بیلیم یوردو یئرله‌شه‌ن، سولئیمان سارایی دقته لایق‌دیر. شهرین اطرافین‌دا قالئیی-دشت و قالئیی-فرمرز قدیم قالالاری وار. بورادا ایرانین ان یاخشی داغ-خیزک کورورتو ساییلان دیزین کورورتو وار. کرج‌ده اؤلکه اهمیت‌لی بیر نئچه موهوم صنایع کومپلکسلری وار. مثلاً اؤلکه اهمیت‌لی انرژی توربینلری اۆرتیم (تولید) ائدن «شهریار» آدینا مؤسسه. ۲۰۱۳ ایلین ایونون‌دا ۲۹ گون «شهریار» کارخانه سینین فهله‌سی بست (تتیل) ائدیب. بۇ فابریکا انرژی توربینلری اۆچون احتیاط حیصّه لری اۆرتیم ائدیر.